મહેસાણા તાલુકાનાં જોરણંગ ગામની વિજયલક્ષ્મી ટીમ્બર માર્ટમાં નકલી જીએસટી અધિકારી બનીને રેઈડ કરી રેકર્ડ લઈ ગયા બાદ ટીમ્બર માર્ટનાં માલિકે પોલીસને જાણ કરતાં પોલીસે બે ઈસમોને ઝડપી લીધા હતા.જ્યારે લાંઘણજ પોલીસે ચાર ઈસમો વિરૂદ્ધ ગુનો નોંધીને અન્ય બે ઈસમોને ઝડપવા ચક્રો ગતિમાન કર્યા છે.જોરણંગ ગામની વિજયલક્ષ્મી ટીમ્બર માર્ટમાં ૧૦ જુલાઈનાં રોજ સાંજનાં ૫-૩૦ થી ૬-૦૦ વાગ્યાનાં સુમારે ચાર જેટલાં ઈસમોએ જીએસટી અધિક્ષક બનીને રેઈડ કરી હતી. ટીમ્બર માર્ટ સાથે છેતરપીંડી કરવાના હેતુસર જીએસટી ઓફીસર બનીને ઓફીસમાં પ્રવેશ કરી ઓફીસનું રેકર્ડ લઈ ગયા હતા.